Kemijski inštitut, vodilni partner mednarodnega projekta PLASTiCE (www.plastice.org), je 5. 6. 2014 v sodelovanju z Visoko šolo za tehnologijo polimerov (VŠTP) in ob pomoči GZS OZ Koroške regije v prostorih VŠTP v Slovenj Gradcu pripravil Slovenski biopolimerni dan. Namen seminarja je bil udeležencem posredovati informacije o aktualnih projektih na področju biopolimerov in med seboj povezati ključne akterje na tem področju v Sloveniji. Seminarja se je udeležilo več kot 45 udeležencev iz industrije, izobraževanih ustanov in javnih organizacij.
<p>Biopolimeri, kot jih razumemo danes, so razmeroma novi materiali, kljub temu da so bili vsi prvi umetni polimerni materiali narejeni na osnovi obnovljivih virov. Danes imamo na voljo številne moderne biopolimere in bioplastike, ki jih uporabljamo na različnih področjih, nadaljnji razvoj pa je usmerjen v iskanje novih aplikacij biopolimerov. V Sloveniji poteka več projektov, identificirali smo jih 18, s širšega področja biopolimerov, ki so jih tekom seminarja predstavili partnerji ki na njih sodelujejo.
Udeleženci so skozi predstavitve dobili vpogled v celotno vrednostno verigo biopolimernov, od izrabe obnovljivih virov, razvoja novih materialov, zamenjave obstoječih izdelkov z biopolimernimi, oprimizacije lastnosti biopolimerov, do reciklaže. Gostitelji seminarja, Visoka šola za tehnologijo polimerov (www.vstp.si), so pokazali laboratorije inlaboratorijsko opremo za raziskovanje polimerov, tudi biopolimerov, ki je lahko temelj industrijskim raziskavam in sodelovanju z drugimi partnerji.
</p>
»Osrednja Evropa, in tudi Slovenija, ima na biopolimernem področju veliko znanja, ki pa ga žal slabo izkorišča in operacionalizira, predvsem zaradi pomanjkanja sodelovanja med različnimi sektorji. Zato preredko raziskovalni projekti prestopijo prag industrijske proizvodnje. Z današnjim seminarjem smo želeli presekati meje med različnimi sektorji in predvsem povezati raziskovalne inštitute in podjetja, ki so aktivni na tem področju, z namenom vzpostavitve mreže znanj s področja biopolimerov. Seminar je bil med udeleženci zelo dobro sprejet, saj je bil prvi te vrste v Sloveniji«, je povedal dr. Kržan.
<a rel="nofollow" class="external text" href="https://www.youtube.com/user/plasticeproject">Plastice Project</a>
CC BY 3.0
<bdo lang="en" dir="ltr"><a href="//commons.wikimedia.org/wiki/Commons:YouTube_files" title="Commons:YouTube files">YouTube</a>: <a rel="nofollow" class="external text" href="https://www.youtube.com/watch?v=wwQuO4AtjZI"><bdi lang="">PLASTiCE projekt, Andrej Kržan, Kemijski inštitut</bdi></a> – View/save archived versions on <a rel="nofollow" class="external text" href="https://web.archive.org/web/*/https://www.youtube.com/watch?v=wwQuO4AtjZI">archive.org</a> and <a rel="nofollow" class="external text" href="https://archive.today/https://www.youtube.com/watch?v=wwQuO4AtjZI">archive.today</a></bdo>